נענע10 - פארק הסגה - הסופר קרייטון וסגה משחקים ביחד - Online
פארק הסגה - הסופר קרייטון וסגה משחקים ביחד
כולם להגיד שלום לעובד החדש במשרד
עודכן 11:11 24/09/2002
אחרי שראינו כבר ספרים שהפכו לסרטים שהפכו למשחקים וההיפך (לאו דווקא באותו סדר), סגה וקרייטון עומדים להעמיד את הפירמידה על הקודקוד
הסופר מייקל קרייטון, הידוע בספרי המדע הבדיוני “The Andromeda Strain" ו-"פארק היורה" אותם כתב, הודיע ביום שני כי הוא עומד לעבוד עם תאגיד משחקי המחשב היפני סגה, על פיתוחו של משחק וידאו חדש האמור לצאת לשוק בשנת 2004.
סגה מסרה כי קרייטון ייצור את סביבת המשחק מיסודה, בשיתוף עם צוותי הפיתוח של החברה. לא נמסרו כל פרטים נוספים על המשחק.
קרי'טון ידוע הן בשל הספרים אותם כתב וכן בסדרת הטלוויזיה הדרמטית אותה יצר "ER". הוא ערך גיחה קודמת לעולם משחקי המחשב בשנת 1999 כשפתח את סטודיו "טיים-ליין" לפיתוח משחקי מחשב בתלת-מימד. הסטודיו הפיק כותר אחד בשנת 2000 "Timeline" המבוסס על ספרו של קרייטון הנושא את אותו השם.
למרות שזו אינה תופעה נדירה בעולם המשחקים להפוך ספרים מצליחים למשחקים, שיתוף פעולה בין סופר לחברת הוצאת משחקים על כותר מקורי היא טריטוריה חדשה בתעשייה, אשר רואה יותר ויותר ממוצריה הופכים להפקות הוליוודיות בשנים האחרונות.